|  |  |
| --- | --- |
| ГРБОВИ ЗА МЕМОРАНДУМ | Република СрбијаАутономна покрајина Војводина**УПРАВА ЗА КАПИТАЛНА УЛАГАЊА****АУТОНОМНЕ ПОКРАЈИНЕ ВОЈВОДИНЕ**Булевар Михајла Пупина 16, 21000 Нови СадТ: +381 21 4881 787 F: +381 21 4881 736[www.kapitalnaulaganja.vojvodina.gov.rs](http://www.kapitalnaulaganja.vojvodina.gov.rs)  |

|  |  |
| --- | --- |
|  БРОЈ: 136-404-205/2019-03 |  ДАТУМ: 19.08.2019. године |

Управа за капитална улагања Аутономне покрајине Војводине, као наручилац по овлашћењу спроводи отворени поступак јавне набавке радова **- изградња пословног објекта Јавне медијске установе "Радио - телевизија Војводине" - III етапа**, број јавне набавке: 136-404-205/2019-03, за коју су Позив за подношење понуда и конкурсна документација објављени на Порталу јавних набавки и интернет страници Наручиоца по овлашћењу, дана 29.07.2019. године.

Заинтересовано лице је данa 19.08.2019. године доставилo Наручиоцу по овлашћењу путем електронске поште Захтев за додатне информације и појашњења у вези са припремањем понуде.

У складу са чланом 63. став 2. и 3. Закона о јавним набавкама („Службени гласник РС“, бр.124/12, 14/2015 и 68/2015), достављамо одговор на питање како следи:

**Питање 1:**

"У тачки 4.2.1.3. дефинисан је додатни услов финансијског капацитета и то:

Да је понуђач оцењен са оценом одличан АА за период од 2014 – 2018 године.

Сматрамо да је овај услов предимензионисан и непримерен из разлога што је просечан скоринг грађевинске делатности оцењен оценом ДД тако да су компаније са скорингом ББ- далеко изнад просека у свим карактеристикама које се у извештају о скорингу оцењују. Такође сматрамо да су компаније са скорингом ББ- способне да успешно реализују предмет ове јавне набавке квалитетно и у уговореном року.

Постоји и мишљење Управе за јавне набавке и Републичке комисије за заштиту права у поступцима јавних набавки да се може тражити извештај о скорингу али не и одређена оцена скоринга у том извештају. Сматрамо да компанија која није у дужем периоду била у блокади, која има позитиван финансијски резултат кроз више година и која може да обезбеди захтевана средства финансијског обезбеђења и има оцену скоринга ББ-, може да изврши своје уговорне обавезе и да гарантује наручиоцу испуњење свих уговорних обавеза а да наручилац ни једног момента није у ситуацији која носи било какав пословни

Због свега горе наведеног, молимо Наручиоца да измени захтев у вези са оценом “АА” у извештају о скорингу и да дозволи да оцена скоринга понуђача буде “ББ-”."

**Одговор Наручиоца по овлашћењу:**

Наручилац по овлашћењу прихвата сугестију заинтересованог лица, те ће у том смислу извршити измену конкурсне документације.

**Наручилац по овлашћењу: Управа за капитална улагања Аутономне покрајине Војводине**

**Комисија за спровођење поступка јавне набавке**

**Број: 136-404-205/2019-03**